नए साल में चिकित्सा सुविधाओं के लिए जारी होगा निशुल्क पोर्टल : अग्रवाल
हिसार | शहरकी विभिन्न सामाजिक धार्मिक संस्थाओं से जुड़े सजग के प्रदेश अध्यक्ष सत्यपाल अग्रवाल ने नए साल से हिसार शहर आसपास के ग्रामीण क्षेत्रों को चिकित्सा संबंधी समस्याओं से निजात दिलाने के लिए नि:शुल्क पोर्टल जारी करने की घोषणा की है। नि:शुल्क पोर्टल की जानकारी देते हुए अग्रवाल ने बताया कि शहर आसपास के विभिन्न चिकित्सकों को साथ लेकर चिकित्सा से जुड़ी अनेक समस्याओं से ग्रस्त ग्रामीण शहर के लोगों को छुटकारा दिलाने कई प्रकार की सुविधाएं दिलाने के लिए इसे आरंभ किया जा रहा है। अग्रवाल ने बताया कि एक जनवरी को शहर के अनेक चिकित्सकों स्टार्टअप विशेषज्ञों की बैठक बुलाई गई है। इसमें लोगों को एक साथ वेबसाइट, मोबाइल एप, कॉल सेंटर के जरिए नि:शुल्क सेवाएं देने की कार्ययोजना को अमलीजामा पहनाया जाएगा और जनवरी में ही इस सेवा को आम जनता के लिए आरंभ कर दिया जाएगा।
hin_Deva hin_Deva